
Referitor: Achizitie directa pe platforma proprie UVT organizată on-line pentru atribuirea contractului de achiziție având ca obiect „Echipamente in cadrul proiectului F-RO-CH-2024-0391 (2)”, număr anunţ publicitate SEAP ADV1542141/10.08.2026.
Clarificări și raspunsuri:

1. Art. 5.1 și art. 8.1 – Recepția și termenul de plată

Având în vedere că termenul de plată începe să curgă ulterior recepției, propunem reducerea

termenului maxim de recepție și introducerea unei obligații de comunicare promptă a eventualelor neconformități.

Text propus:

„Achizitorul va efectua recepția produselor în termen de maximum 5 zile lucrătoare de la livrare.

Eventualele obiecțiuni privind conformitatea produselor vor fi comunicate Furnizorului în scris și motivat,în cadrul aceluiași termen.

Plata se va efectua în termen de maximum 30 de zile calendaristice de la data recepției și a primirii facturii emise conform prevederilor legale.”

Răspuns: Nu se acceptă
2. Art. 9.1 și 9.2 – Penalitățile aplicabile Furnizorului

Forma actuală prevede penalități de 1% pe zi calculate asupra valorii totale a contractului.

Propunem ca penalitățile să fie raportate la valoarea obligației efectiv întârziate și să existe un plafon maxim.

Text propus:

„În cazul în care, din culpa exclusivă a Furnizorului, acesta nu își îndeplinește la termen obligația de livrare, Achizitorul poate aplica penalități de 0,1% pentru fiecare zi de întârziere, calculate asupra valorii fără TVA a produselor nelivrate la termen.

Valoarea cumulată a penalităților nu va depăși 10% din valoarea fără TVA a obligației întârziate.”

Răspuns: Nu se acceptă
3. Art. 9.3 – Penalitățile aplicabile Achizitorului

Pentru asigurarea reciprocității obligațiilor contractuale, propunem ca penalitățile pentru întârzierea la plată să înceapă să curgă imediat după scadență.

Text propus:

„În cazul neachitării facturii la termenul contractual, Achizitorul datorează penalități de întârziere începând cu ziua imediat următoare scadenței și până la data plății integrale, potrivit prevederilor contractuale și legislației aplicabile.”

Răspuns: Nu se acceptă
4. Art. 9.5 – Daune egale cu valoarea totală a contractului

Propunem eliminarea acestei clauze.

Considerăm că regimul penalităților pentru întârziere, împreună cu dreptul Achizitorului de a solicita repararea prejudiciilor efectiv produse, oferă deja suficiente mijloace contractuale de protecție.

În subsidiar, propunem următoarea formulare:

„În cazul unei neexecutări esențiale și definitive a obligațiilor contractuale, imputabilă exclusiv

Furnizorului, Achizitorul poate solicita repararea prejudiciului direct, cert și dovedit, în condițiile legii și în limitele prevăzute de contract.”

Răspuns: Nu se acceptă
5. Art. 9.6 – Răspunderea pentru prejudicii

Propunem reformularea clauzei pentru delimitarea răspunderii la prejudiciile efectiv produse și

imputabile Furnizorului.

Text propus:

„Furnizorul răspunde pentru prejudiciile directe, certe și dovedite, cauzate Achizitorului ca urmare a neexecutării culpabile a obligațiilor contractuale și aflate în legătură directă de cauzalitate cu aceasta.”

Răspuns: Nu se acceptă
6. Art. 10.4 și art. 13.5 – Remedierea sau înlocuirea produselor

Termenul actual de 5 zile, in anumite situații poate fi dificil de respectat, în cazul produselor tehnice specializate, importate sau care necesită diagnosticare ori intervenția furnizorului/ producătorului.

Propunem următoarea formulare:

„În cazul constatării unei neconformități sau defecțiuni acoperite de garanție, Furnizorul va avea dreptul de a verifica produsul și de a proceda, după caz, la repararea sau înlocuirea acestuia într-un termen rezonabil, raportat la natura produsului, natura neconformității și disponibilitatea acestuia.

Ca regulă generală, termenul de remediere va fi de maximum 15 zile lucrătoare, cu excepția situațiilor obiectiv justificate de termenele producătorului.”

Răspuns: Nu se acceptă
7. Art. 16.4 – Daune-interese egale cu valoarea totală a contractului

Având în vedere că o prevedere similară este inclusă și la art. 9.5, propunem eliminarea art. 16.4

pentru evitarea suprapunerii și cumulării unor sancțiuni contractuale.

În subsidiar:

„Partea care, printr-o neexecutare contractuală culpabilă, determină rezilierea contractului răspunde pentru prejudiciul direct, cert și dovedit cauzat celeilalte părți, în condițiile legii.”

Răspuns: Nu se acceptă
8. Art. 17 – Denunțarea unilaterală pentru motive neimputabile Furnizorului

În situația denunțării contractului din motive neimputabile Furnizorului, inclusiv în cazul pierderii finanțării, propunem protejarea costurilor deja angajate pentru executarea contractului.

Text propus:

„În cazul denunțării unilaterale a contractului din motive neimputabile Furnizorului, acesta are dreptul la plata produselor și prestațiilor executate până la data încetării contractului.

În măsura permisă de legislația aplicabilă, Achizitorul va suporta și costurile rezonabile, documentate și nerecuperabile angajate de Furnizor anterior primirii notificării de denunțare.”

Răspuns: Nu se acceptă
9. Art. 15 – Întârzieri neimputabile Furnizorului

Propunem introducerea expresă a situațiilor în care întârzierea nu este imputabilă Furnizorului.
Text propus:

„Nu se vor aplica penalități pentru întârzierile determinate de cauze neimputabile Furnizorului sau generate de fapte ori omisiuni ale Achizitorului.

Termenele contractuale afectate de asemenea împrejurări vor fi ajustate corespunzător, în condițiile permise de legislația aplicabilă.”

Răspuns: Nu se acceptă
10. Clauză nouă – Limitarea răspunderii Furnizorului

Propunem introducerea unei clauze generale de limitare a răspunderii, cu următorul conținut:

„Furnizorul răspunde numai pentru prejudiciile directe, certe și dovedite, aflate în legătură directă de cauzalitate cu neexecutarea culpabilă a obligațiilor sale.

Cu excepția situațiilor în care legea interzice limitarea răspunderii, precum și a faptelor săvârșite cu intenție sau culpă gravă, răspunderea totală cumulată a Furnizorului rezultată din sau în legătură cu contractul, inclusiv penalități și daune-interese, nu va depăși valoarea fără TVA a contractului.”

Răspuns: Nu se acceptă
11. Art. 20.2 – Soluționarea litigiilor

Propunem înlocuirea competenței exclusive a instanțelor de la sediul Achizitorului cu regula generală de competență.

Text propus:

„Litigiile care nu pot fi soluționate pe cale amiabilă vor fi soluționate de instanțele judecătorești

competente potrivit legii.”
Răspuns: Nu se acceptă

